**UMIROVLJENICI I OSOBE STARIJE OD 65 GODINA BESPLATNO PUTUJU VLAKOM I U 2025.**

Na temelju Zaključka Vlade Republike Hrvatske od 27. prosinca 2024. **nastavlja se projekt besplatnoga željezničkog prijevoza umirovljenika i osoba starijih od 65 godina** koji im omogućava neograničeno korištenje željezničkog prijevoza na području Republike Hrvatske u 2. razredu redovnih vlakova. Projekt će se provodit **do 31. prosinca 2025. godine**.

**Umirovljenici i osobe starije od 65 godina** pravo na besplatan prijevoz ostvaruju na temelju pametne kartice HŽ Putničkog prijevoza.

**ZA IZRADU PAMETNE KARTICE POTREBNI SU:**

1. zahtjev za izradu pametne kartice koji se može preuzeti na blagajni ili [ovdje](https://www.hzpp.hr/Media/Default/Documents/pp/Pametna%20kartica%20umirovljenici%20i%20osobe%20starije%20od%2065%20god.pdf)
2. potvrda o primanju mirovine HZMO-a
3. identifikacijski dokument
4. uplata iznosa od 2,65 € za profil/godišnju kartu.

Uz zahtjev za izradu pametne kartice i uplatu iznosa od 2,65 €, osobe starije od 65 godina trebaju pokazati identifikacijski dokument.

Zahtjev i potrebnu dokumentaciju o mirovini i/ili godinama starosti možete predati na blagajnu ili putem e-maila besplatno.umirovljenici@hzpp.hr.

U slučaju da zahtjev šaljete e-mailom, potrebno je poslati i potvrdu uplate u iznosu od 2,65 € na IBAN HR9523400091510252920, svrha uplate (umirovljenici besplatno-ime i prezime) model HR00, a pod poziv na broj potrebno je upisati datum uplate, nakon čega ćete biti obaviješteni o mjestu preuzimanja pametne kartice.

**Važna informacija!**

**Putnici koji imaju pametnu karticu s profilom za umirovljenike i osobe starije od 65 godina za 2024. godinu ne trebaju izrađivati novu pametnu karticu. Pametna kartica osnova je za izradu novog profila te s njom trebaju doći na blagajnu gdje će uplatiti 2,65 eura za profil/godišnju kartu za 2025. godinu.**

Posjetite službenu stranicu HŽ Putničkog prijevoza za više informacija (<https://www.hzpp.hr/besplatan-prijevoz-umirovljenika?p=271>).

**Vozite se vlakom, štedite novac i neka posjeti obitelji, izleti, obilazak događanja i manifestacija, odlazak liječniku i druga putovanja budu vlakom!**